วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 23 ก.พ.60
23 ก.พ. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,569.56 จุด (-2.48 จุด,-0.16%) กรอบ 1,570-1,564 จุด มูลค่าการซื้อขาย 21,575 ลบ. เรียงลำดับมูลค่าการซื้อขายรายกลุ่มBANK ENERG ICT PETRO CONMAT TRANS PROP FIN ตามลำดับ. ตลาดภูมิภาค [Hang Seng -0.32%][KOSPI -0.16%][Nikkei225 -0.30%][ChinaA50 -0.34%][TAIEX -0.10%]

 [ติดตาม]

– จีดีพี ไตรมาส 4/2559 เยอรมนี 14.00น.
– จำนวนผู้ขอรับสวัสดิการว่างงานรายสัปดาห์ สหรัฐ 20.30น.
– สต็อกน้ำมันรายสัปดาห์จาก EIA สหรัฐ 23.00น.
 
ผอ.IMF แนะกรีซเดินหน้าปฏิรูปเศรษฐกิจจริงจัง โดยไม่ต้องทำ haircut
นางคริสติน ลาการ์ด ผู้อำนวยการกองทุนการเงินระหว่างประเทศ (IMF) กล่าวว่า กรีซต้องเดินหน้าปฏิรูปภาษีเงินได้และระบบบำนาญอย่างจริงจังยิ่งขึ้น โดยเธอไม่เห็นด้วยกับการปรับลดมูลค่าหนี้สิน (haircut) ให้แก่กรีซ “การปฏิรูปจะทำให้เศรษฐกิจกรีซมีความคืบหน้ามากขึ้น การปรับโครงสร้างหนี้ก็จะลดลง” สำนักข่าว dpa ของเยอรมนีรายงานอิงคำพูดของนางลาการ์ด ซึ่งเปิดเผยหลังจากเธอพบนางอังเกลา แมร์เคิล นายกรัฐมนตรีเยอรมนี ลาการ์ดระบุว่า กรีซควรได้รับความช่วยเหลือบรรเทาหนี้สินในรูปแบบการลดดอกเบี้ยให้และสินเชื่อที่ครบกำหนดชำระนานขึ้น แทนที่จะเป็นการทำ haircut (Source : IQ สำนักข่าวอินโฟเควสท์)
 
IMPACT (+) PTTGC CPN SCC HMPRO GL BIGC SAWAD MAKRO DTAC WHA KKP IRPC BJC SPRC EPG TISCO 
IMPACT (-) PTT AOT PTTEP KBANK CPALL CPF TMB BAY CBG SCB EA BDMS BH TVO STA MINT JASIF    
 
แนวโน้มตลาดและหุ้นเทคนิคที่น่าสนใจ 
         
SET Index
ยังคงมีแรงขายในแดนลบ
SET index มีแรงขายต่อเนื่องหลังจากรีบาวด์ในกรอบแคบวานนี้ แต่ยังไม่สามารถกลับไปทดสอบแนวต้าน 1,580 จุด แนวโน้มเริ่ม Downtrend ระยะสั้น ระยะกลางดัชนีมีแนวรับหลักที่ 1,555 จุด แนวต้านระยะสั้นอยู่ที่ 1,580 จุดตามลำดับ เน้นเก็งกำไรระยะสั้น
 
TTW 
ปริมาณการซื้อขายเพิ่มขึ้นเป็นวันที่สอง
TTW ระยะกลางยังคงเป็น Sideway Up อย่างไรก็ตามวันนี้ช่วงเช้าปริมาณการซื้อขายเพิ่มขึ้นเป็นวันที่สองอย่างมีนัยสำคัญ แนวรับ 10.40-10.70 บาท เป็นกรอบแนวรับ แนวต้าน 11.20 และ 11.80 บาทตามลำดับ ตัดขาดทุนหากหลุด 10.40 บาทลงมา 
 
APURE 
เก็งกำไรระยะสั้น
APURE ระยะสั้นสามารถยืนเหนือแนวรับ 2.30 บาทขึ้นมาได้เป็นสัญญาณบวก แนวรับระหว่างวัน 2.40 บาท โดยกลุ่มแท่งเทียนทำจุดสูงใหม่ในระยะสั้น แนวต้าน 2.54 และ 2.70 บาทตามลำดับ ตัดขาดทุนหากหลุด 2.30 บาทลงมา